तालाब का हो रहा गहरीकरण अब नहीं होगी सिंचाई की समस्या
ग्राम कातरो में ग्रामीणों को रोजगार देने, कृषि व जल संरक्षण आदि के उद्देश्य से महात्मा गांधी ग्रामीण रोजगार गारंटी योजना के तहत 9.88 लाख रुपए की लागत से नया तालाब का गहरीकरण किया जा रहा है। इसमें 300 से ज्यादा मजदूर काम कर रहे हैं। सरपंच दुर्गादास साहू ने बताया कि बीते सीजन में बारिश कम होने के कारण तांदुला जलाशय से पानी लेने की नौबत आ गई थी।
लेकिन ग्राम कातरो टेल एरिया होने के कारण यहां के किसानों को सिंचाई के लिए काफी परेशानियों का सामना करना पड़ा। इन समस्याओं को देखते हुए ग्राम पंचायत में कातरो से चिरपोटी रोड पर स्थित नया तालाब का गहरीकरण करने का प्रस्ताव पारित किया। इसके लिए शासन ने 9.88 लाख रुपए स्वीकृत भी किया। वर्तमान में लगभग 15 दिनों से रोजगार गारंटी का काम चल रहा है और 300 से ज्यादा मजदूरों को काम भी मिल रहा है। वर्षा कम होने के कारण इस बार फसल भी औसत से बहुत कम हुआ। इस कारण उन्हें रोजगार की चिंता भी सताने लगी थी, जो गांव में ही काम खुलने से दूर हो गई है। सरपंच ने बताया कि तालाब का रकबा 5 एकड़ है। शासन द्वारा जो राशि स्वीकृत की गई है, वह पर्याप्त नहीं है। उतनी ही राशि की जरूरत और होगी। इसके लिए पुन: प्रस्ताव किया जाएगा।
ग्राम कातरो में मनरेगा के तहत तालाब गहरीकरण का काम चल रहा।
hin_Deva hin_Deva hin_Deva hin_Deva